انجمن روابط فرہنگی ہند

انجمن روابطِ فرہنگیِ ہند  حکومت ہند کا ایک آزاد ادارہ ہے جو دنیا کے مختلف ملکوں سے ثقافتی رشتے استوار کر کے بھارت کے بین الاقوامی ثقافتی تعلقات کی نمائندگی کرتا ہے۔ اس ادارہ کو 1950ء میں بھارت کے پہلے وزیر تعلیم مولانا ابو الکلام آزاد نے قائم کیا تھا۔
ادارہ کے کتب خانہ کی بنیاد امام الہند مولانا ابوالکلام آزاد کے ذاتی کتب خانہ پر رکھی گئی جو اردو، عربی اور فارسی کی تقریبا دس گیارہ ہزار کتابوں پر مشتمل تھا۔ اس کے بعد مختلف زبانوں پر لکھی گئی سائنسی میدان کو چھوڑ کر بہت سے علوم و فنون خصوصا ہندوستان اور بین الاقوامی تاریخ و ثقافت اور فنون لطیفہ کی کتابوں کا اضافہ کا ہوتا رہا۔حواشی ابو الکلام آزاد صفحہ نمبر 16

ادارہ کا مرکزی دفتر آزاد بھون، آئی پی اسٹیٹ نئی دہلی میں واقع ہے اور اس کے علاقائی دفاتر  ملک کے کئی شہروں  مثلاً بنگلور، چنڈی گڑھ، چنائی، کٹک، گوا، گوہاٹی، حیدرآباد، دکن، جے پور،  کولکاتا، لکھنؤ، ممبئی، پٹنہ، پونے، شیلانگ، تروواننتاپورم اور وارانسی میں واقع ہیں۔ نیز بھارت کے علاوہ متعدد دیگر ممالک میں بھی اس کے مراکز قائم کیے گئے ہیں جیسے جارج ٹاؤن، گیانا، پاراماریبو، پورٹ لوئس، جکارتا، ماسکو، بلد الولید، برلن، قاہرہ، لندن (نہرو سینٹر، لندن)، تاشقند، الماتی، جوہانسبرگ، ڈربن، پورٹ آف اسپین اور کولمبو۔ اور ساتھ ہی ادارہ نے درج ذیل شہروں میں نئے دفاتر کھولے ہیں جیسے ڈھاکہ، تھمپو، ساؤ پاؤلو، کٹھمنڈو، بینکاک، کوالا لمپور اور توکیو۔

 سرگرمیاں 
ادارہ ثقافتی ڈپلومیسی کو فروغ دینے کے لیے مختلف سرگرمیاں انجام دیتا ہے۔ ملک و بیرون ملک میں ثقافتی میلوں کے انعقاد کے علاوہ ادارہ ملک میں کئی ثقافتی اداروں کو مالی تعاون بھی فراہم کرتا ہے اور نجی کارکردگیوں کو مالی مدد کے ذریعے سراہتا بھی ہے جیسے رقص، موسیقی، عکاسی،  تھیٹر اور بصری فنون وغیرہ۔ علاوہ بریں جواہر لال نہرو اعزاز برائے بین الاقوامی مفاہمت کا انتظام و انصرام بھی اسی ادارے سے متعلق ہے۔ اس اعزاز کو حکومت ہند نے 1965ء میں شروع کیا تھا اور 2009ء میں آخری اعزاز دیا گیا تھا۔

 مطبوعات 
یہ ادارہ مختلف زبانوں میں 6 سہ ماہی رسالے شائع کرتا ہے۔
 رسالہ زبان انڈین ہورائزن انگریزی افریقا کواٹرلی انگریزی گگن آنچل ہندی پاپیلس دی لا انڈیا ہسپانوی رینکونترے اویک ی اندی فرانسیسی ثقافۃ الہند عربی

 حوالہ جات 

 بیرونی روابط 



زمرہ:بھارت کی حکومتی ایجنسیاں
زمرہ:بھارت کے خارجہ تعلقات
زمرہ:بھارت میں ثقافتی تنظیمیں
زمرہ:بھارت میں 1950ء کی تاسیسات
زمرہ:دہلی میں واقع تنظیمیں
زمرہ:1950ء میں قائم ہونے والی حکومتی ایجنسیاں
زمرہ:1950ء کی تاسیسات
زمرہ:خارجہ تعلقات بلحاظ ملک سانچے
زمرہ:بھارت کے دوطرفہ تعلقات
زمرہ:سانچہ جات برائے بھارتی سیاست و حکومت